Purjelaivapäivä su 9.10. tuo upeat perinnelaivat Kaivopuiston edustalle - Newsbox.fi
Koti Tapahtumat Purjelaivapäivä su 9.10. tuo upeat perinnelaivat Kaivopuiston edustalle
Sunnuntaina 09.10.2016 on 29. Perinteinen Purjelaivapäivä Eteläsatamassa/Kauppatorilla, jolloin kaikki alukset ovat avoinna yleisölle klo 10 -16. Ilmoittautuneita aluksia 13. Aluksilla ja laiturilla on tarjolla mm. kahvia ja pullaa, lohisoppaa ja saaristolaismusiikkia. Tapahtuma on yleisölle maksuton.
Perinteistä Purjelaivapäivää vietetään nyt jo 29. kerran sunnuntaina 9. lokakuuta Eteläsatamassa/Kauppatorilla, jonne purjelaivat kokoontuvat edellisen päivän iltana Tervasaaren Tynnyri-kisan jälkeen.
Lauantaina 08.10. Tervasaaren Tynnyri
Lauantaina 08.10.2016 perinnelaivat purjehtivat Tervasaaren Tynnyri-nimeä kantavan purjelaivojen perinteisen purjehduskilpailun. Lähtölaukaus ammutaan merellä Helsingin edustalla n. klo 14 ja maali sijaitsee Kaivopuisto-Katajanokka linjan eteläpuolella, saapuminen klo 15-16 välillä.
Kilpailun jälkeen alukset ryhmittyvät Purjeiden Paraatiin, joka tuo purjelaivat purjehtien Eteläsatamaan noin klo 16.00. Alukset kiinnittyvät Kolera-altaaseen ja sen ympäristöön.